Ir-Renju Unit uffiċjalment jinsab f'riċessjoni
L-ekonomija tar-Renju Unit sofriet l-akbar tnaqqis bejn April u Ġunju li għadda kawża tal-miżuri li ttieħdu biex tiġi miġġielda l-imxija tal-Coronavirus. Dan ifisser li teknikament ir-Renju Unti jinsab f'riċessjoni, hekk kif irreġistra nuqqas ekonomiku f'żewġ kwarti tas-sena wara xulxin. Dan in-nuqqas ġie rreġistrat l-ewwel darba fi 11-il sena, fi żmien mindu l-ekonomija globali kienet għaddejja minn riċessjoni. L-ekonomija naqset b'20.4% meta mqabbel mal-ewwel tlieta xhur tas-sena. L-infiq tal-familji naqas hekk kif diversi ħwienet kienu ordnati li jagħlqu filwaqt li l-produzzjoni fil-fabbriki u d-domanda għall-kostruzzjoni naqset ukoll. Intant, l-Uffiċċju għall-Istatsitika Nazzjonali Ingliż qal illi l-ekonomija fir-Renju Unit reġgħet rat raġġ ta' dawl wara Ġunju, hekk kif ir-restrizzjonijiet kontra l-imxija bdew jitnaqqsu.